CELEX: 62017TN0275
Language: bg
Date: 2017-05-10 00:00:00
Title: Дело T-275/17: Жалба, подадена на 10 май 2017 г. — Michela Curto/Парламент

24.7.2017   
            
            
               BG
            
            
               Официален вестник на Европейския съюз
            
            
               C 239/49
            
         Жалба, подадена на 10 май 2017 г. — Michela Curto/Парламент
   (Дело T-275/17)
   (2017/C 239/62)
   Език на производството: английски
   
      Страни
   
   
      Жалбоподател: Michela Curto (Генуа, Италия) (представители: L. Levi и C. Bernard-Glanz, lawyers)
   
      Ответник: Европейски парламент
   
      Искания на жалбоподателя
   
   Жалбоподателката иска от Общия съд:
   
               —
            
            
               да отмени обжалваното решение от 30 юни 2016 г., с което се отхвърля искането ѝ за оказване на съдействие и, доколкото е необходимо, решението, с което се отхвърля оплакването,
            
         
               —
            
            
               да осъди ответника да ѝ заплати сумата 10 000 EUR или друга сума, която Съдът счете за подходяща, като обезщетение за претърпените нематериални вреди, ведно с лихва в размер на законоустановената, до окончателното плащане,
            
         
               —
            
            
               да осъди ответника да заплати разноските.
            
         
      Основания и основни доводи
   
   В подкрепа на жалбата си жалбоподателката излага две основания.
   
               1.
            
            
               Първото основание е явна грешка в преценката
               
                           —
                        
                        
                           Жалбоподателката твърди, че ответникът е допуснал грешка, като е приел, че спорното поведение не е било неподходящо, както и че то не е имало за последица да навреди на личността на жалбоподателката, на достойнството или на физическата или психическата ѝ цялост.
                        
                     
         
               2.
            
            
               Второто основание е нарушение на член 24 oт Правилника за длъжностните лица и задължението за оказване на съдействие
               
                           —
                        
                        
                           Жалбоподателката твърди, inter alia, че ответникът не е разгледал сериозно и срочно искането ѝ за оказване на съдействие, съгласно изискванията на приложимата съдебна практика.